OPĆA BOLNICA NOVA GRADIŠKA

Strossmayerova 17 A, 35400 Nova Gradiška

ODJEL ZA ANESTEZIJU, REANIMACIJU

I INTENZIVNO LIJEČENJE

**PISANA SUGLASNOST ZA ANESTEZIJU**

Poštovani!

Nalazite se u postupku pripreme za operaciju. Važan dio pripreme je susret sa anesteziologom čija je osnovna uloga da bezbolno i sigurno podnesete operaciju i poslijeoperacijsko razdoblje.

Želimo Vam objasniti anesteziološku (prijeoperacijsku) pripremu i sam ( intraoperacijski) postupak, te neposredni poslijeoperacijski tijek.

Vaš prvi susret s anesteziologom je prilikom preoperativnog pregleda u anesteziološkoj ambulanti. Anestezija utječe na cijeli Vaš organizam, stoga je važno da anesteziolog zna više o vašem zdravstvenom stanju odgovarajući na postavljena pitanja i ispunjavanjem anesteziološkog upitnika.

Operacijski zahvati se izvode u općoj, regionalnoj ili lokalnoj anesteziji. O izboru anestezije odlučuje anesteziolog zajedno s Vama nakon anesteziološkog pregleda.

Niti jedan medicinski postupak nije bez izvjesnog rizika. Katkada, unatoč stručno vođenoj anesteziji nije moguće izbjeći komplikacije koje u vrlo malom postotku mogu biti i smrtne (kao i u drugim granama medicine). Važno je da pažljivo pročitate upitnik u nastavku, te svojim potpisom potvrdite pristanak.

**U općoj anesteziji** bolesnik dobiva anestetike intravenskim putem ili ih udiše preko maske ili cijevčice postavljene u dušnik ( tubusa).

Moguće komplikacije:mučnina, povraćanje, suho ždrijelo, hematom, bol i crvenilo na mjestu postavljanja venskog puta, bol za vrijeme injiciranja anestetika, glavobolja , tresavica kod buđenja, manje ozljede usnica i jezika, ošamućenost, nejasan vid, smetenost, gubitak pamćenja, bolovi u mišićima, problemi s mokrenjem.

Rijetke: infekcije dišnih puteva, teškoće s disanjem zbog produljenog djelovanja anestetika i/ ili lijekova za opuštanje mišića, oštećenja zuba,ozljede glasnica, ozljede živaca udova s prolaznom ili trajnom oduzetošću ili gubitkom osjeta, budnost za vrijeme operacije, pad i porast srčanog tlaka, poremećaj rada srca, pogoršanja postojeće bolesti, udisanje želučanog sadržaja, srčani ili moždani udar, ozljede očiju, po život opasne alergijske reakcije, komplikacije krvi, krvnih pripravaka, maligna hipertermija, kvar aparature, pa i smrt.

**Regionalna anestezija:**nakon injekcije lokalnog anestetika ostavlja dio tijela bez osjeta. Bolesnik bude budan, najčešće sediran.

Komplikacije:bol na mjestu injiciranja anestetika, nedjelotvornost ili slabija djelotvornost, svrbež, mučnina, otežano mokrenje, pad krvnog tlaka, glavobolje, smetenost, otežano disanje, sistemska toksičnost, oštećenje živca, hematom, infekcija, alergijeke reakcije, pa i smrt.

**Lokalna anestezija**: izvodi je kirurg kod manjih operativnih zahvata.

Komplikacije: slabija djelotvornost, pad tlaka, otežano disanje, vrtoglavica, poremećaj rada srca, gubitak svijesti, alergijske reakcije, pa i smrt.

Moguće su i druge rijetko opisane komplikacije o kojima možete razgovarati sa anesteziologom.

Po završetku operacije ukoliko to Vaše stanje bude zahtijevalo , bit ćete premiješteni u sobu za buđenje ili jedinicu intenzivnog liječenja, gdje vas i dalje nadzire anesteziolog. Ponekad će biti potrebno i strojno disanje po završetku operacije. Ono se izvodi pomoću cijevi uvedene u grlo bolesnika. Osim toga i u poslijeoperacijskom tijeku možete biti priključeni na brijne aparate koji mogu izazvati određenu nelagodu. Bitno je da ih ne dirate i ne skidate sa sebe jer oni su namijenjeni Vašem liječenju i nadzoru Vašeg stanja. Ukoliko osijećate bol, obratite se liječniku ili sestri koji će vam ublažiti bol.

Upoznat/upoznata sam sa komplikacijama primjene anestezije i pristajem na izvođenje anestezije. Pristajem da anesteziolog prilagodi ili promijeni predviđeni način anestezije , ako bi to bilo nužno. Potvrđujem da sam dobio/ dobila detaljne odgovore na pitanja u svezi s predviđenim postupcima i suglasan/ suglasna sam sa njima.

Datum:

Potpis bolesnika (skrbnika ili roditelja): Potpis anesteziologa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_